Bruselj, 15.12.2004

KOM(2004) 803 končno

POROČILO KOMISIJE EVROPSKEMU PARLAMENTU IN SVETU

o izvajanju Uredbe Sveta (ES) št. 382/2001 o izvajanju projektov spodbujanja sodelovanja ter trgovinskih odnosov med Evropsko unijo in industrializiranimi državami Severne Amerike, Daljnega vzhoda, Avstralije in Oceanije

Uvod

Uredba Sveta (ES) št. 382/2001 z dne 28. februarja 2001 (v nadaljevanju „Uredba“) zagotavlja pravni okvir za razvoj sodelovanja in utrjevanja trgovinskih odnosov EU z Združenimi državami, Kanado, Japonsko, Južno Korejo, Avstralijo in Novo Zelandijo.

Ukrepi Skupnosti se lahko delijo na dve glavni področji:

- dejavnosti sodelovanja potencialno pokrivajo večji obseg področij šestih držav partneric: izobraževanje, informiranje, kulturne in akademske vezi, okolje, transport, energijo, carino, znanost in tehnologijo itd.Splošni cilj je gojiti klimo, ki bo ugodna za krepitev in širitev odnosov med EU in njenimi partnericami skladno s cilji, zapisanimi v raznih dvostranskih instrumentih (npr. sporazumi o sodelovanju, skupne politične deklaracije, akcijski načrt itd.), ki dajejo obliko zadevnim odnosom.

- dejavnosti za spodbujanje trgovinskih odnosov izključno z Japonsko in Korejo. Cilj je sprejeti dodatne ukrepe za pobude, ki so jih začele države članice, da se izboljša prisotnost evropskih podjetij na trgu na Japonskem in v Koreji ter da se poveča izvoz v ti državi.

Uredba je začela veljati marca 2001 in bo ostala v veljavi do konca leta 2005. To poročilo zajema izvajanje od 2001 do 2003.

Pregled

Tabela spodaj kaže znesek odobritve proračunskih sredstev za prevzem obveznosti, ki ga je organ za izvajanje proračuna dodelil pod proračunsko postavko „Sodelovanje z industrializiranimi državami nečlanicami“:

v eurih

+++++ TABLE +++++

Uredba omogoča integriran pristop k programom za spodbujanje trgovinskih odnosov in polnega velikega dejavnosti sodelovanja z industrializiranimi državami, najpogosteje s pilotnimi projekti, ki nimajo posebne pravne podlage. Razmerje med dejavnostmi sodelovanja in dejavnostmi za spodbujanje trgovanja (okrog 1:3) je približno enako kot pred letom 2001.

Tabela spodaj prikazuje razdelitev proračuna za vsako leto (v eurih):

+++++ TABLE +++++

Glede sodelovanja dejavnosti Skupnosti najpogosteje zavzemajo obliko individualnih projektov, ki jih v skupno korist udeležencev (prejemnikov in Komisije) in partneric (držav nečlanic in EU) razvijejo in sofinancirajo organizacije in institucije iz držav partneric ali EU (na podlagi pravilnika, ki ga sestavi Komisija). Za spodbujanje trgovine Komisija izvaja delo z integriranimi programi, katere dele organizirajo in uskladijo izvajalci storitev. Udeležba v teh integriranih programih je ob upoštevanju določenih meril za upravičenosti in izbiro odprta za vsa evropska podjetja in vodilne delavce evropskih podjetij.

Spodbujanje trgovinskih odnosov

Uredba poziva Komisijo, da financira program „Gateway to Japan“ in še naprej financira „Programe usposabljanja vodilnih delavcev (ETP)“.

„Gateway to Japan“

Zaključek drugega programa „Gateway to Japan“

Gateway to Japan daje neposredno podporo evropskim malim in srednjim podjetjem (MSP) in jim pomaga, da se utrdijo in ojačijo na japonskem trgu. Drugi program je bil usmerjen na deset gospodarskih sektorjev in je zajemal obdobje 1997-2001. V zadnjem letu programa je bilo organiziranih šest trgovinskih misij, ki so iz proračuna 2001 prejele 2,2 milijona eurov. Tabela spodaj kaže rezultate navedenih misij:

+++++ TABLE +++++

Začetek tretjega programa „Gateway to Japan“

Tretji program se bo izvajal od 2002 do 2006. Osnovan bo na štirih letnih ciklih trgovinskih misij v osmih sektorjih[1].Cilj je uveljaviti okrog 800 evropskih MSP na japonskem trgu.

Največji skupni proračun (brez upoštevanja širitve) za ta program znaša okrog 14,2 milijona eurov za več let. Znesek je bil določen ob upoštevanju odziva na razpis, kjer bi bili izbrani pogodbeniki v Evropi (spodbujanje programa v državah članicah in izbiranje ter priprava udeleženih podjetij) in na Japonskem (logistika za misije in organizacija odnosov z javnostmi na Japonskem) za izvajanje programa. Proračunski zneski za leti 2002 in 2003 omogočajo oblikovanje 19 trgovinskih misij:

+++++ TABLE +++++

Od prijavljenih 380 MSP jih je bilo izbranih 200 in ta so sodelovala v prvih osmih misijah v letih 2002/03, kjer je sodelovalo tudi 1 634 potencialnih japonskih partnerjev. Stopnja zadovoljstva evropskih udeležencev se izmeri ob koncu vsake misije: 86 % udeležencev je reklo, da so bili zadovoljni ali zelo zadovoljni, več kot 85 % je izrazilo upanje za povečanje izvoza na Japonsko in 45 % jih je načrtovalo nove naložbe na podlagi novih pogodb, sklenjenih zaradi misij Gateway:

+++++ TABLE +++++

Kar zadeva udeležbo je bilo od 89 prosilcev izbranih 43 vodilnih delavcev, ki so sodelovali na ETP 21, 38 od 78 na ETP 22 in 37 od 82 na ETP 23, zastopanih pa je bilo 14 od 15 držav članic.

Leta 2003 je bila izvedena raziskava pri vseh tistih, ki so se udeležili ETP odkar je program začel obstajati (skupaj skoraj 850 udeležencev). Raziskava je pokazala trajni pozitivni učinek programa v smislu poklicnega in osebnega razvoja, razvoja strokovnih sposobnosti in izboljšanega delovnega učinka zlasti na japonskem trgu in na azijskem trgu na splošno.

ETP za Korejo

Pobuda za ETP za Korejo je prišla z ETP za Japonsko. ETP za Korejo je bil uveden leta 2001. Zaradi doslednosti se spodbujanje programa in izbiranja ter izbire kandidatov organizira skupaj z ETP za Japonsko. Toda pedagoška stran programa je organizirana ločeno. Proračun za obdobje 2001–2003 je prikazan v naslednji tabeli:

+++++ TABLE +++++

od 18 prosilcev jih je 11 bilo izbranih za ETP1 in 10 od 19 za ETP2.

Dejavnosti sodelovanja

Komisija se je s financiranjem poskušala osredotočiti na dejavnosti sodelovanja na nekaterih področjih in cilje, od katerih se pričakuje, da bodo imeli največji možni vpliv.

Prva naloga je bila okrepiti vidnost in poznavanje Evropske unije v državah partnericah ter ljudi seznaniti z njo, da bodo bolje razumeli EU in dvostranske odnose med EU in državami partnericami.

Glede na to je bila najpomembnejša pobuda sodelovanja za države, ki jih zajema Uredba, utrditev in širitev mreže centrov EU v državah partnericah. Glavni pobudi so bile v manjšem merilu dodane druge dejavnosti.

Centri EU

Prvi pilotni center EU je bil ustanovljen leta 1998 v Združenih državah. V obdobju od leta 2001 do 2003 je bil center v Združenih državah trdno ustaljen in ustanavljati so se začeli drugi centri v Kanadi, potem Avstraliji, Novi Zelandiji in nazadnje Japonski. Centri EU so vsi v glavnih univerzah v državah partnericah, ki jih sofinancirajo. Njihova naloga je spodbujati boljše razumevanje o Evropski uniji, njenih institucijah, zgodovini in politikah v državah partnericah; to nalogo izpolnjujejo na naslednje načine:

- oblikujejo in razvijajo tečaje in spodbujajo raziskave, ki se osredotočajo na evropsko tematiko;

- pripravljajo seminarje, konference in druge prireditve, razvijajo načine informiranja o EU;

- razvijajo akademske obiske in programe za izmenjavo.

To je vodilo k oblikovanju več kot 250 novih modulov in tečajev o evropskih vprašanjih, pa tudi več kot 1700 objav raziskav in več kot 450 doktorskih disertacij. Ocenjuje se, da so centri EU dali več kot 42 000 diplomantom v oviru podiplomskega študija možnost izvedeti več o EU.

Pomoč Skupnosti je dobilo 15 centrov v ZDA, pet v Kanadi, eden v Avstraliji, eden v Novi Zelandiji in eden na Japonskem. Učinek pobude na proračun je povzet v tabeli spodaj:

v eurih

+++++ TABLE +++++

Druga področja sodelovanja

Drugi projekti so prejeli podporo Skupnosti med 2001 in 2003, če so zadoščali prednostnim nalogam sodelovanja in političnim načrtom zadevnih držav partneric. Med temi projekti so najvidnejši obravnavali:

- podporo pobudam javne diplomacije (politične študije, konference, simpoziji itd.) in dialogu med potrošniškimi organizacijami, sindikati, socialnimi partnerji in poslovnimi krogi v EU in državah partnericah;

- razvoj medosebnih odnosov, npr. s sodelovanjem na področju visokega šolstva z Avstralijo in Novo Zelandijo.

Obstajale so tudi manjše pobude, ki so odgovarjale trenutnim prednostnim nalogam (npr. informacijska kampanja za euro, seminarji o širitvi itd.). Povzetek učinka teh dejavnosti na proračun v obdobju od 2001 do 2003 je razviden v spodnji tabeli:

+++++ TABLE +++++

Povzetek porabe odobrenih proračunskih sredstev od 2001 do 2003

+++++ TABLE +++++

VREDNOTENJE DEJAVNOSTI

Vrednotenje programa se je izvedlo leta 2004. Osredotočilo se je na centre EU, ETP in „Gateway to Japan“, ki so skupaj šteli več kot 90 % financiranja EU. Oblike izobraževanja so naslednje:

- Centri EU v Združenih državah, Kanadi, Avstraliji in Novi Zelandiji:

- pobuda se v celoti dobro razvija in prinaša dober donos od naložbe;

- pobuda naj se nadaljuje in, če je mogoče, naj se ideja centrov EU razširi na druge države in regije;

- Program usposabljanja vodilnih delavcev in Gateway to Japan:

- oba programa služita povečanju evropskega izvoza na Japonsko in v Korejo in se v celoti štejeta za dovolj učinkovita;

- pogoji in praksa na japonskih in korejskih trgih so se spremenili, toda posebna podpora evropskim podjetjem je še vedno zaželena;

- pobude Skupnosti dopolnjujejo pobude na ravni držav članic in širitev je ustvarila nove možnosti za razvoj programov;

- oba programa se štejeta za pomembna in vredna nadaljevanja;

Komisija je začela izvajati priporočila, ki izhajajo iz vrednotenja, kako programe in pobude nadaljevati in jih nadalje razvijati.

[1] Zdravstvo (HC), okoljska tehnologija (ET), informacijska in komunikacijska tehnologija (ICT), notranji način življenja (INT), dejavnosti na prostem (OUT), gradbeni materiali (CM), hrana in pijača (F&D) in mladi modni oblikovalci (YFD).